|  |  |  |  |
| --- | --- | --- | --- |
| Razred: | 4. | Nastavni predmet: | Hrvatski jezik |
| Učitelj/učiteljica: | Branka Radetić Čaljkušić |

**PISANA PRIPRAVA ZA IZVOĐENJE NASTAVNOG SATA**

|  |  |
| --- | --- |
| Nastavni sat: | Književni jezik i zavičajni govor; pismo- sat ponavljanja |
| Domena/koncept: | 1. Hrvatski jezik i komunikacija
 |
| Ishod: | OŠ HJ A.4.6. Učenik objašnjava razliku između zavičajnoga govora i hrvatskoga standardnog jezika.OŠ HJ A.4.4. Učenik piše tekstove prema jednostavnoj strukturi. |
| Razrada ishoda: | OŠ HJ A.4.6. služi se hrvatskim standardnim jezikom u javnoj komunikacijiu skladu s usvojenim jezičnim pravilima,razlikuje mjesni govor i hrvatski standardni jezik navodeći ogledne i česte primjere, uočava važnost pozitivnog odnosa prema mjesnom govoru, uočava važnosti mjesnoga govora i prepoznaje njegovu komunikacijsku ulogu na pojedinome prostoru (raznolikost hrvatskih govora, jezične zajednice u Hrvatskoj i izvan granica Republike HrvatskeOŠ HJ A.4.4. piše prema predlošcima za ovladavanje gramatičkom i stilističkom normom potrebnom za strukturiranje teksta, provjerava pravopisnu točnost i slovopisnu čitkost |
| Međupredmetna tema: | osr B.2.2. Razvija komunikacijske kompetencije.goo A.2.1. Ponaša se u skladu s ljudskim pravima u svakodnevnom životu.uku A.2.2. Učenik primjenjuje strategije učenja i rješava probleme u svim područjima učenja uz praćenje i podršku učitelja.ikt A.2.1. Učenik prema savjetu odabire odgovarajuću digitalnu tehnologiju za obavljanje zadatka.osr C.2.4. Razvija kulturni i nacionalni identitet zajedništvom i pripadnošću skupini.osr B.2.2. Razvija komunikacijske kompetencije. |
| Međupredmetna povezanost: | Priroda i društvo |
| Vrednovanje: | Vrednovanje za učenje: | stvaralački zadatak-pismo |
| Vrednovanje kao učenje:  | Listić za samoprocjenu (u prilogu) |
| Vrednovanje naučenog:  | / |

|  |  |
| --- | --- |
| Metode učenje i poučavanja: | metoda razgovora, metoda usmenog izlaganja, metoda čitanja,  metoda pisanja  |
| Nastavna sredstva i pomagala: | geografskakarta Republike Hrvatske, udžbenik i radna bilježnica *Moja staza 4*, računalo, LCD projektor  |
| Mjesto izvođenja: | učionica |
| Literatura: | Kurikulumi međupredmetnih temaKurikulum nastavnog predmeta Hrvatski jezikCentner, S., Peko, A., Pintarić, A., Bakota, L., Majdenić, V., (2018.) Moja staza 4, udžbenik i radna bilježnica za hrvatski jezik i jezično izražavanje u četvrtom razredu osnovne škole, Zagreb, Školska knjiga  |

|  |  |  |
| --- | --- | --- |
| Tijek nastavnog sata: | Razrada sata:  | Trajanje: |
| **Uvodni dio sata:**1. Priprema za rad* Što smo, iz područja geografije, ove godine učili iz prirode i društva?
* Koji zavičaji postoje u RH?
* U kojem zavičaju mi živimo?
* Razumijemo li uvijek u potpunosti ljude iz drugih krajeva/zavičaja RH?
* Zašto?
* Koja narječja potoje u Republici Hrvatskoj?
* U kojim se krajevima naše domovine govori štokavskim narječjem?
* U kojim se krajevima naše domovine govori kajkavskim narječjem?
* U kojim se krajevima naše domovine govori čakavskim narječjem?
* Prema kojim riječima su ova tri narječja dobila naziv?
* Svi volimo svoj zavičajni govor. Kako se naziva jezik koji učimo u školi?
* Što nam hrvatski književni jezik omogućuje?
* Koje narječje mi koristimo?
* Što smo imali za domaći rad? (napisati 10 riječi na čakavskom narječju-dalmatinska čakavica)
 | 7 min |
| 2. Najava cilja: Na današnjem satu zajedno ćemo napraviti razlikovni rječnik, a zatim napisati pismo na zavičajnom govoru.***Književni jezik i zavičajni govor******(razlikovni rječnik)******Pismo*** |  |
| 3 Glavni dio sata:3. Ponavljanje gramatičkih činjenica i njihovih obilježja*(Učenici su podijeljeni u 4 skupine po 6 učenika. Svaka skupina mora odabrati zapisničara i glasnogovornika.)** Kojim redom su poredane riječi u rječnicima?
* Zašto?
* Nedavno smo učili i kako ćemo napisati pismo. Svatko od vas je napisao pismo i poslao ga prijatelju iz razreda. Ponovimo kako pišemo pismo i što treba pisati na kuverti!

Vaš prvi zadatak je abecednim redom poredati sve riječi koje ste napisali. Pokraj svake riječi napišite redni broj pa ih prepišite na papir.Vaš drugi zadatak je, koristeći što više riječi s popisa, napisati pismo učenicima jedne od skupina u kojem ćete ih pozvati na ljetovanje. *(Dok pišu pismo, jedan po jedan učenik odlazi do računala te piše nekoliko riječi na računalu stvarajući tako razredni zavičajni rječnik.)***Završni dio sata:**4. Provjeravanje stečenih znanjaU ovom dijelu sata učenici "šalju" pisma. Svaka skupina ubacila je omotnicu sa nacrtanom markicom i napisanom adresom u zamišljeni poštanski sandučić. Jedan učenik je "poštar" i raznosi pisma po učionici. Glasnogovoinik svake skupine čita pismo naglas.**5. Utvrđivanje znanja teoretskim ponavljanjem i praktičnim vježbanjem**Komentiramo pisma. Koji je bio naš zadatak?Koja je skupina ispunila taj zadatak?Zašto?  **6. Zadavanje domaće zadaće**Napisati slikoviti opis našeg grada koristeći što više riječi iz zajedničkog zavičajnog rječnika. **Plan ploče:*****Književni jezik i zavičajni govor******(razlikovni rječnik)******Pismo***Učenici samostalno rješavaju listić samovrednovanja . | 28 min10 min |
| Nastavne aktivnosti: | Aktivnosti učitelja: | Aktivnosti učenika: |
| – potiče i motivira za ponavljanje usvojenih nastavnih sadržaja– potiče učenike na uočavanje obilježja pravila, poučava– daje uputu za rješavanje zadataka – daje uputu za ispravak pogrešaka– daje uputu za samoprocjenu | – sudjeluju u ponavljanju sadržaja– uočava i analizira obilježja pravilnog pisanja– ispravlja pogreške u riješenim zadatcima – rješavaju samoprocjenu |

|  |  |
| --- | --- |
| Dodatni zadaci (problemski, istraživački i sl.) | Istraži kojim narječjem govore stanovnici Pazina, Čakoveca i Dubrovnika |
| Prilagodbe za učenike s teškoćama: | Uz pomoć učitelja istraži kako se zove tvoje najdraže jelo na čakavnom narječju. |
| Aktivnosti za rad s darovitim učenicima: | Izradi razlikovni rječnik književnog jezika i zavičajnog govora na sva tri narječja (napiši 20 riječi).  |

**Prilog**

***LISTIĆ ZA SAMOPROCJENU***

|  |  |  |  |
| --- | --- | --- | --- |
| ***Oboji pravokutnik uz tvrdnju s kojom se slažeš.*** | **IZVRSNO** | **DOBRO** | **MOGU BOLJE** |
| Razlikujem književni jezik od zavičajnog govora. |  |  |  |
| Razlikujem riječi čakavskog narječja od kakkavskog i štokavskog narječja. |  |  |  |
| Znam što znače neke riječi koje se najčešće upotrebljavaju u mom zavičajnom govoru. |  |  |  |
| U pisanju pisma primjenjujem naučena pravila. |  |  |  |